पाएं अपने शहर की ताज़ा ख़बरें और फ्री ई-पेपरडाउनलोड करें
समर्थन मूल्य पर गेहूं खरीदी में उज्जैन प्रदेश में दूसरे स्थान पर रहा है। खरीदी की शुरुआत 27 मार्च से हुई थी। 40 दिन में 83625 किसानों ने 6.08 लाख टन गेहूं बेचे। जिला आपूर्ति नियत्रंक एमएल मारू ने बताया खरीदी के लिए पहली बार तीन प्रयोग किए थे। 12 महिला स्वयं सहायता समूह, 4 फार्मर प्रोड्यूसर कंपनी के अलावा 4 गोदाम संचालकों को भी खरीदी दायित्व दिया था। महिलाओं, किसानों और गोदाम संचालकों ने जीरो एरर यानी कम से कम गलतियों के आधार पर खरीदी का काम जारी रखा। गेहूं की खरीदी 15 मई तक जारी रहेगी।
इन महिला स्व सहायता समूह ने की खरीदी
बिस्मिल्लाह आजीविका स्व सहायता समूह बेडावन्या सायलो बैग खाचरौद, मां दुर्गा आजीविका स्व सहायता समूह बुरानाबाद खाचरौद, मां भवानी आजीविका स्व सहायता समूह आवलिया घट्टिया, उपकार आजीविका स्व सहायता समूह मीण घट्टिया, श्री शीतला माता आजीविका स्व सहायता समूह बडखेड़ा नजीक खाचरौद, बाबा रामदेव आजीविका स्व सहायता समूह मलोड़ा बड़नगर, राहत आजीविका स्व सहायता समूह झलारिया बड़नगर, शारदा आजीविका स्व सहायता समूह फतेहपुर गुणावद बड़नगर, मां दुर्गा आजीविका स्व सहायता समूह समूह बलेड़ी व भारत माता आजीविका स्व सहायता समूह कल्ला पिपलिया महिदपुर।
किसान कंपनी भी जुटी खरीदी में
किसानों की उपज खरीदने में फार्मेर प्रोड्यूसर कंपनी को भी भागीदार बनाया है। इसके तहत कढ़ाई और सिजावता की खरीदी फार्मर प्रोड्यूसर कंपनी चिकली, तालोद कंडारिया में मेसर्स समृद्ध किसान कंपनी तालोद और ढाबला हर्दू में मेसर्स ढाबला हर्दू कंपनी खरीदी में जुटे हैं।
निजी गोदाम से भी अनुबंध
मां हरसिद्धि वेयर हाउस पिंग्लेश्वर में 2500 टन, मोहित वेयर हाउस, धम्मनी उज्जैन 2000 टन, हाजी वेयर हाउस नलेश्री तराना 3362 टन, श्रीराम वेयर हाउस, हताई नागदा 3319 टन खरीदी के लिए नए केंद्र बनाए हैं।
10 जगह मिली कमियां, किसानों से रुपए मांगे, अमानक गेहूं भी तुलवाए
27 मार्च: खरीदी केंद्र उन्हेल स्टेडियम में माइश्चर मीटर नहीं मिला। 3 अप्रैल : पीरझालार घटिया क्वालिटी की तिरपाल बिछाई, 50 की जगह 51 किलो तौल किया।
5 अप्रैल: दताना में अमानक गेहूं तुलवाने के लिए किसान ने 500 रुपए मांगे, सर्वेयर पर एफआईआर। 9 अप्रैल: पिंग्लेश्वर गोदाम के अंदर तौल रहे थे गेहूं, नोटिस जारी
12 अप्रैल: उन्हेल में घुन लगे गेहूं लेकर पहुंचे केंद्र, किसान को लौटाया, सर्वेयर को हटाया 13 अप्रैल: घड़सिंगा खरीदी केंद्र पर तिरपाल की व्यवस्था नहीं की, प्रबंधकों का वेतन काटा
14 अप्रैल: ढाबला पंखे, छलने, तिरपाल की व्यवस्था नहीं की, समिति प्रबंधक का एक दिवस का वेतन काटा 16 अप्रैल: बिना टोकन नंबर के तौल कराने पर पंथपिपलई सर्वेयर निलंबित
23 अप्रैल: नमीयुक्त व घुन वाले गेहूं बेचने के लिए लाए, लेकोड़ा संस्था प्रबंधक व सर्वेयर को नोटिस 26 अप्रैल: चिरोला में बारदानों पर छापा नहीं लगाने पर समिति प्रबंधक व केंद्र प्रभारी को नोटिसॉ
ऐसे आसान हुई समर्थन मूल्य पर गेहूं खरीदी
कंट्रोल: खरीदी में किसी प्रकार की समस्या होने पर उसके समाधान के लिए जिला स्तरीय कंट्रोल रूम बनाया। इसके फोन नंबर 0734-2526194 पर किसान अपनी समस्या दर्ज करा सकते हैं। ओम प्रकाश गुप्ता, उपायुक्त सहकारिता, मोबाइल नंबर-8319810317 को प्रभारी अधिकारी नियंत्रण कक्ष बनाया है।
सुविधा: किसानों को बैठने के लिए टेंट, पीने का पानी की व्यवस्था। अस्थायी शौचालय, फर्स्ट एड बाॅक्स, सैनिटाइजर, मास्क, हम्माल तुलावटी, किसानों के हाथ धुलवाने के लिए साबुन, केंद्र पर संस्था प्रबंधक, प्रशासक, केंद्र प्रभारी, सर्वेयर स्वयं उपस्थित रहकर एसएमएस प्राप्त किसानों से खरीदी कराने मेें जुटे हैं।
गाइड लाइन का पालन: किसान को खरीदी की ऑनलाइन प्रिंट रसीद देकर उनके गंतव्य की ओर भेजा रहा है। केंद्र पर सोशल डिस्टेसिंग और कोरोना गाइड लाइन का पालन कराया जा रहा है। खरीदे गए गेहूं के स्टॉक के स्टेक लगाकर तिरपाल की व्यवस्था की गई है।
निरीक्षण: तौलकांटों, धर्मकांटों का नापतौल विभाग के अफसर नियमित निरीक्षण कर रहे हैं। तौल में गड़बड़ी न हो और मानक अनुसार तौल किया जाए इसका ध्यान रखा जा रहा है। तौलकांटे के परीक्षण के लिए 50 किलो का सत्यापित बाट रखा गया है। रोज सुबह तौल शुरू होने के पहले किसानों के सामने तौलकांटे का 50 किलो के बांट से परीक्षण कर पंचनामा बनाकर रिकार्ड रखा जा रहा है।
सत्यापन: केंद्रों के लिए नियुक्त नोडल अफसर रोज केंद्रों पर उपस्थित होकर समस्याओं का निराकरण करने में जुटे हैं। पंजी में रोज उपस्थिति, समय, दिनांक सहित हस्ताक्षर भी कर रहे हैं। जिला विपणन अधिकारी वाहन लगाकर गेहूं का परिवहन कर भंडारण कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn